
KAUNO RAJONO  NEVERONIŲ LOPŠELIO – DARŽELIO
NAUDOJIMOSI  SALE TAISYKLĖS
I. BENDROSIOS NUOSTATOS
1. Kauno r. Neveronių lopšelio – darželio (toliau - darželio) salė yra mokslo paskirties objektas ir turi būti naudojamas:
1.1. fizinio aktyvumo užsiėmimams pagal patvirtintą tvarkaraštį;
1.2. neformaliojo ugdymo užsiėmimams pagal patvirtintą tvarkaraštį;
1.3. rengti varžybas, renginius numatytus darželio metinėje veiklos programoje.
2. Salėje leidžiama sportuoti tik su švaria sportine apranga ir sportine avalyne. Su gatvei skirta avalyne salėje sportuoti neleidžiama.

II. SALĖS NAUDOJIMO TVARKA
3. Pasiruošti užsiėmimams ugdytiniai į salę įleidžiami ne anksčiau nei 10 min iki užsiėmimo pradžios
4. Už ugdytinių elgesį ir tvarką užsiėmimo metu atsako mokytojai.
5. Vietos bendruomenės nariai bei asmenys, nuomojantys salę (toliau – Salės naudotojas) privalo susipažinti su  naudojimosi  sale taisyklėmis.
6.Visa atsakomybė dėl asmens sveikatos sutrikimų, nelaimingų atsitikimų, įvykusių ne dėl Darželio  kaltės, tenka  Salės naudotojui.
7. Salės naudotojui vesti užsiėmimus ar  sportuoti leidžiama tik suderinus su darželio direktoriumi ar jo pavaduotoju bei  pasirašius nustatytos formos nuomos sutartį.
8. Salės naudotojas įleidžiamas tik į salę bei sanitarinį mazgą ir turi užtikrinti saugą ir tvarką patalpose.
9. Salės naudotojas naudojasi tik savo sportiniu inventoriumi.
10. Salės naudotojas  sale naudojasi pagal grafike nustatytą tvarką.
11. Jei treniruotės ar renginio metu buvo sulaužytas ar kitaip pažeistas salės inventorius, Salės naudotojas nedelsiant praneša apie incidentą direktoriui ar jo pavaduotojui ir įvertina salės būklę.
12. Salėje griežtai draudžiama:
12.1. vartoti alkoholinius gėrimus;
12.2. rūkyti;
12.3. įsinešti nealkoholinius gėrimus stiklo pakuotėje;
12.4. gadinti  salės bei šalia esančias patalpas, inventorių;
12.5. lankytis neblaiviems;
12.6. šiukšlinti, mėtyti ant grindų maisto, gėrimų likučius ar kitaip gadinti estetinį salės vaizdą;
III. RENGINIŲ, VARŽYBŲ VYKDYMO TVARKA
13. Renginius ir varžybas leidžiama rengti tik salės užimtumo grafike nurodytu laiku arba pagal
papildomą planą.
14. Renginių ir varžybų metu už tvarką  salėje atsako varžybų organizatoriai.
IV. ATSAKOMYBĖ
15. Už šių taisyklių pažeidimą atsakoma asmeniškai drausmine arba administracine tvarka.
[bookmark: _GoBack]16. Drausminės atsakomybės sprendimą – nuo įspėjimo iki draudimo naudotis  sale – priima mokyklos direktorius.

